*Саха Өрөспүүбүлүкэтин «Сунтаар улууһа» (оройуона) муниципальнай оройуон*

*Элгээйи нэһилиэгин муниципальнай бюджетнай оскуола иннинээҕи үөрэхтээһин тэрилтэтэ “2 нүөмэрдээх “Ёлочка” уһуйаан»*

**678274 Саха Өрөспүүбүлүкэтэ Сунтаар улууһа Элгээйи сэлиэнньэтэ, Октябрьскай уулусса 86 нүөмэрэ, төлөпүөн:24-3-47**

**ИНН-1424006287 КПП-142401001 ОГРН-104140109193**

**e-mail: mdou2elga@yandex.ru**

**Аһаҕас дьарыктаныы технологичэскэй каартата**

**«Билии дойдутун устун айан»**

Толордо:

Элгээйи иккис нүөмэрдээх

“Ёлочка” уһуйаанын иитээччитэ

Татаринова Евдокия Егоровна

**Бөлөх:** үрдүкү

**Оҕо ахсаана:** 6

**Иитээччи:** Татаринова Евдокия Еоровна

**Үөрэтэр уобаластар алтыһыылара:**

* киһи-аймах эйгэтигэр киирэн оҕо сайдыыта, дьоннуун алтыһыыта, бодоруһуу;
* оҕо билиитин-көрүүтүн кэҥэтии;
* тылын-өһүн сайыннарыы;
* этин-сиинин чэбдигирдии;

**Дьайымал аата:** «Билии дойдутугар айан»

**Сыала:** Оҕолор сылы быһа ылбыт билиилэрин тургутан көрүү.

**Соруктар:**

**Сайыннарар:** Саҥарар саҥаны сайыннарыы, тыл саппааһын байытыы, соруйдаҕы көмөтө суох толороллорун ситиһии, тарбах былчыҥнарын эрчийии.

**Иитэр:** Бэйэ-бэйэҕэ көмөлөһөргө, болҕомтолоох буоларга, сорудаҕы сүбэлэһэн толорорго үөрэтии.

**Үөрэтэр:** чыыһыланы өрө-таҥнары бэрээдэгинэн ааҕыы, кэриҥнэри билии, илиини сурукка бэлэмнээһин, тиэмэлэринэн бөлөхтөммүт хартыыналары биир тылынан ааттааһын, геометрическай быһыылары билэллэрин чиҥэтии.

**Туттуллар матырыйаал:** Араас өҥнөөх кэрчиктэр, геометричэскэй быһыылар, обруч, харандаас, эрэһиинэ, араас матырыйаалтан оонньуурдар, предметтэр, сурууйуу тэтэрээт лииһэ, бырайыактар, ноутбук.

|  |  |  |  |  |  |  |
| --- | --- | --- | --- | --- | --- | --- |
| **№** | **Түһүмэх аата** | **Түһүмэх соруктара** | **Ииитээччи**  **дьайыма** | **Туттуллар ньымалара** | **Оҕо сабаҕаланар дьайымала** | **Сабаҕаланар ситиһиилэр** |
| **Бэлэмнэнии үлэ** | | | | | | |
| 1 | Көҕүлээһин, тэрийии түһүмэҕэ | Оҕолору дьайымалга көҕүлээһин | Соһуччу түгэни  тэрийэн оҕолор билиэн-көрүөн баҕарар санааларын уһугуннарар.Таабырын таайтарар: “Атаҕа суох хаамар, кыната суох көтөр, тыла суох кэпсиир баар үһү”. Оҕолор сурук диэн таайбыттарын кэннэ кимтэн, туох ис хоһоонноох суругу туппуттарын ааҕан дьайымалга бэлэмниир. | Сэһэргээһин | Оҕо болҕойон истэр, сэргэхсийэр | Оҕо ыйытыкка хоруйдуурун, оонньуу-дьарыкка кыттыһарын, буола турар сонун түгэни сэргиирин ситиһии |
| **Сүрүн чааһа** | | | | | | |
| 2 | «Айаҥҥа турунуу» | Сөптөөх этии дуо? диэн оонньууга сөптөөх хоруйу биэрии, сөптөөх этии буоллаҕына ытыс таһыныы, сыыһа этии буоллаҕына атаҕы тоһурҕатыы)  Бииртэн уоҥҥа дылы ааҕыы | Үс ыйытыкка хоруй ылыы:  1. Ойуурга чуумпутук сылдьыахтаахпыт.  2. Ойуурга бөхпүтүн, аспыт тобоҕун, кэнсиэрбэ бааҥкатын хаалларан кэлиэхпит.  3.Чыычаахтар уйаларын тыыппаппыт, кыыллары куттаабаппыт, отунан-маһынан тамнаабаппыт. Айалҕаҕа сылдьыы бэрээдэгин билиһиннэрии | Оҕолору токкуйдатыы,  кытыннарыы, ырытыы, сэһэргээһин | Оонньуу-дьарыкка сэргэхтик кыттар.  Ыйытыыларга сөптөөх хоруйу биэрэр. Ыйыталаһыан сөп. Айаҥҥа турунарыттан үөрэр. | Оонньуу-дарыкка көхтөөхтүк кыттарын, ыйытыкка сөптөөх хоруйу биэрэрин, айаҥҥа турунан эрэриттэн астынарын ситиһии |
| 2. | «Аныгы техника дойдута»  «Биир тылынан ааттаа» | Проекторга тиэмэлэринэн бөлөхтөммүт хартыыналары көрөн биир тылынан сөпкө ааттааһын | Үс ыйытыкка хоруй:  1. Илии-атах чаастарын сахалыы ааттарын билэҕит дуо?  Бэгэччэк, хары, бэрбээкэй ханна баалларын көрдөрүҥ  2. Тыл бастакы дорҕоонун этиҥ.  3. Үс тыллаах этиитэ токкуйдааҥ. | Оҕолору токкуйдатыы,  кытыннарыы | Оонньуу-дьарыкка сэргэхтик кыттар.  Ыйытыыларга сөптөөх хоруйу биэрэр, илии-атах чаастарын сахалыы ааттарынан билэн сөпкө көрдөрөр. | Оонньуу-дарыкка көхтөөхтүк кыттарын, ыйытыкка сөптөөх хоруйу биэрэрин ситиһии |
| 3 | «Кэриҥнэр дойдулара»  Кэмбиэрдээх сорудаҕы ааҕыы | Кэрчиктэри кыччаан иһэр бэрээдэгигэн сааһылааһын | Үс ыйытыкка хоруй:  1.Ханнык сэлиэнньэҕэ олороҕутуй?  2.Уһуйааҥҥыт аата ким диэний?  3. Бу кимий? (Агния Барто). Кини ханнык хоһоонун билэҕитий? Билэр буоллахтарына Агния Барто тэттик хоһоонун ааҕалларын көҕүлүүр.  Кэрчиктэри кыччаан иһэр бэрээдэгинэн төһө сөпкө  сааһылыылларын  кэтээн көрөр | Тобулан  таһаарыы, сыыспыт оҕо баар буоллаҕына быһаарыы | Кэрчиктэри сөптөөх бэрээдэгинэн сааһылыырга дьулуһар. | Оҕо онньуу-дьарыгы кэрэхсиирин, көхтөөх кыттыыны ыларын, сөпкө сааһылыырын ситиһии |
| 4 | «Муостаны туорааһын» | Сыыппараны бииртэн уоҥҥа диэри бэрээдэгинэн сааһылааһын | Оҕо бэйэтэ токкуйдаан сөпкө сааһылаан таһаарарын көҕүлүүр  Үс ыйытыкка хоруй:  1. Тылы сүһүөххэ сөпкө араар  2. Нэдиэлэ күннэрин ааттаа  3. Биһиги дойдубут киин куоратын аата | Токкуйдатыы,  кытыннарыы | Сыыппаралар турар бэрээдэктэрин кэспэккэ кыраттан улахаҥҥа диэри сөпкө сааһылыырга дьулуһар. Ытыһын таһынан тылы сүһүөххэ сөпкө араарар, нэдиэлэ күннэрин билэр, дойдубут киин куората Москуба буоларын сөпкө этэр. | Илиитинэн тутан-хабан сааһылаабыт үлэтиттэн дуоһуйууну ылар, сыыппара турар бэрээдэгин өйдүүрүн чиҥэтии |
| 5 | «Хамсаныылаах тохтобул» | Оҕо этин-сиинин эрчийии | «Геомэтричэскэй быһыылар» диэн хамсаныылаах оонньууну оҕолорго быһааран оонньотор. | Сымсатык хамсаныы | Этин-сиинин хамсатан эрчимирэр | Сэргэхсийиини, дуоһуйууну ыларын, сэниэлэнэрин, геометричэскэй быһыылары билэрин чиҥэтии |
| 6 | «Төгүрүктэр дойдулара»  Сорудаҕы ааҕыы | Оҕо оҥорон таһаарбыт үлэтиттэн астыныыны ыларын, чэнчистик, ыраастык, строка таһыгар таһаарбакка суруйарын ситиһии | Үс ыйытыкка хоруй ылыы:   * Ханнык дьыл кэмэ кэлэн турарый? * Эриэппэ остуоруйаҕа хас дьоруой баарый? * Ханнык дьыл кэмигэр халыҥнык таҥнабытый? Лиискэ үлэ | Сүбэлээһин, быһаарыы,  чэнчистик туттарга көҕүлээһин | Устуруока таһыгар таһаарбакка суруйуохтааҕын өйдүүр | Устуруока таһынан таһаарбакка суруйбутуттан дуоһуйууну ыларын, өссө суруйуон баҕарар санаата кэлэрин ситиһии |
| 7 | «Сэттэ сыыппара дойдута» | Оҕо тобулан таһаарар дьоҕурун уһугуннарыы. Сэттэ бэрэдимиэт туох матырыйаалтан оҥоһуллубутун билэрин ситиһии | Үс ыйытыкка хоруй ылыы:   1. Түүн утуйабыт, оттон сарсыарда ... (ситэрэн биэрии) 2. Быар куустан, кэтэх тардыстан көрдөрүҥ. 3. Биэскэ иккини эптэххэ хас буоларый? | Сэһэргэһии, ыйытыы, тобулан таһаарыы, быһаарыы | Оонньуу-дьарыкка сэргэхтик кыттар.  Ыйытыкка сөптөөх хоруй биэрэр. | Предмет туох матырыйаалтан оҥоһуллубутун  билэрин чиҥэтии |
| 8 | “Дьэгэ-Бааба” дьиэтигэр ыалдьыттааһын” | Таабырыны таайыы | Үс таабырын:  Илиитэ-атаҕа да суох буоллар, олбуор аанын аһар баар үһү.  Ампаар иһигэр 32 куруппааскы сытар үһү.  Кынаттаах да көппөт, айахтаах да саҥарбат баар үһү | Токкуйдатыы,  кытыннарыы | Оонньуу-дьарыкка сэргэхтик кыттар. Дьэгэ-Баабаны көрөн сэргэхсийэр, үөрэр. Таабырыннары таайар. Кинигэни төнүннэри ситиспититтэн астынар | Таабырыны таайыыга кыттыһарын ситиһии |
| **Түмүк** | | | | | | |
| 8 | Түмүк | Ханна бара сырыттыбыт? | Ыйытык биэрэн тугу хатылаабыттарын  токкоолоһор | Ыйытыы, хоруйдааһын, түмүк оҥоруу | Оҕолор ыйытыкка сөптөөх хоруйу биэрэллэр, ыйыталаһыахтарын сөп | Сыллааҕы билиитин хатылаабытыттан дуоһуйууну ылар.  Билиилээх буолар туһалааҕын өйдүүр |